કર્ણાટકમાં બીએસ યેદિયુરપ્પાએ રાજીનામું આપ્યાના અડધો કલાક બાદ કોંગ્રેસ અધ્યક્ષ રાહુલ ગાંધીએ મીડિયાને સંબોધન કર્યું હતું. રાહુલ ગાંધીએ પીએમ મોદી પર અત્યાર સુધીનો સૌથી મોટો પ્રહાર કર્યો હતો. રાહુલે મીડિયાને સંબોધતા જણાવ્યું કે, ‘અમે બધા મળીને ભાજપ-આરએસએસને હરાવીશું.’ કર્ણાટક ચૂંટણીના પ્રચાર વખતે ‘એકલા ચાલો રે’ અને જેડીએસને ભાજપની બી ટીમ ગણાવ્યા બાદ રાહુલ પ્રથમ વખત સ્પષ્ટતા કરી કે વિપક્ષ એક થઈને ભાજપને હરાવશે. રાહુલના નિવેદન બાદ પશ્ચિમ બંગાળના સીએમ મમતા બેનર્જીએ કર્ણાટકની જીતને પ્રાદેશિક પક્ષને મોટી જીત ગણાવી હતી.